b'\n_START_ARTICLE_\nPoldrugi Martin\n_START_PARAGRAPH_\nPoldrugi Martin je slovenska pravljica, ki jo je napisal pisatelj Fran Mil\xc4\x8dinski. Opisuje obdobje pred prvo svetovno vojno in \xc5\xbeivljenje preprostih kme\xc4\x8dkih ljudi. Pravljico je oblikoval Peter Skalar, ilustriral Rudi Sko\xc4\x8dir, izbrala, uredila in jezikovno pregledala pa jo je Jana Unuk.\n_START_SECTION_\nUvod\n_START_PARAGRAPH_\nPoldrugi Martin je napol avtorska pripovedka, ki je nastala na osnovi ljudskega pravlji\xc4\x8dnega izro\xc4\x8dila, vendar tako, da mu je ostala \xc4\x8dim bolj zvesta. Prilagojena pa je le toliko, kolikor ni zgolj pisatelj zapisal izvirnika, ampak ga je dopolnil z lastnimi jezikovnimi prvinami. Ohranil pa je njihovo prvotno pravlji\xc4\x8dno izro\xc4\x8dilo.\n_START_SECTION_\nPovzetek vsebine\n_START_PARAGRAPH_\nMartin je bil sin edinec in mati ga je imela najraje na svetu. Vedno je govorila, da je njen sinek pameten za dva, za pol drugega zagotovo. Zato se ga je prijelo ime Poldrugi Martin. Kar mu je naro\xc4\x8dila mati, mu je spodletelo. Nekega dne je od\xc5\xa1la v cerkev, sinu pa naro\xc4\x8dila naj pazi juho, da ne bo skipela. \xc4\x8ce za\xc4\x8dne kipeti, naj kar prihiti ponjo. In res, juha za\xc4\x8dne kipeti, Martin pa v dir proti cerkvi. Ko je pri\xc5\xa1el do vrat se je za\xc4\x8del dreti, da jim kipi juha. Mater je bilo sram, zato ga je podu\xc4\x8dila, kako bi moral pristopiti do nje. Naslednji\xc4\x8d mu naro\xc4\x8di naj pazi na ogenj, medtem ko gre ona v cerkev. Martin meni, da bi bilo bolje, \xc4\x8de gore\xc4\x8da polena znosi v posteljo, saj mu tam plameni ne bi uhajali. Postelja je za\xc4\x8dela goreti, on pa se prestra\xc5\xa1i, da materi pa \xc4\x8devlji \xc5\xbee ne smejo zgoreti. Tako spet prite\xc4\x8de v cerkev in materi potiho pove, da ji bodo zgoreli \xc4\x8devlji. Preden prideta do doma, hi\xc5\xa1a \xc5\xbee zgori. Po materinem ukazu se Martin odpravi po vasi, da bi mu dali kaj za pre\xc5\xbeivetje. Spet se mu vse ponesre\xc4\x8di. Mati se zamisli in sinu pove, naj se vendarle vr\xc5\xbee o\xc4\x8di na katero in se o\xc5\xbeeni, saj mu ona ni ve\xc4\x8d kos. Martin poslu\xc5\xa1a nasvet in gre v cerkev, saj je tam najve\xc4\x8d deklet godnih za \xc5\xbeenitev. \xc5\xa0e prej pa gre do mesarja in kupi par volovih o\xc4\x8di. Ko pride k ma\xc5\xa1i, vr\xc5\xbee o\xc4\x8desa in ta zadenejo kip na oltarju. Kip se prevrne na Martina. Takrat sklene, da se ne bo o\xc5\xbeenil, saj to preve\xc4\x8d boli.'